laion/Wikipedia-Exotic huggingface dataset:
კუბდარი

კუბდარი – კუბდარი ტრადიციული სვანური ღვეზელი, რომელიც ხორცით მზადდება. ღორის ხორცი 150 გრ. საქონლის ხორცი 150 გრ. ხახვი 80 გრ. ხმელი ქინძი 1/2 ჩ.კ. უცხო სუნელი 1/2 ჩ.კ. ძირა 1/3 ჩ.კ. ფქვილი 300 გრ. საფუარი 6-7 გრ. კარაქი 40 გრ. რძე 120 მლლ. შაქარი 1/2 ჩ.კ. მარილი და წითელი წიწაკა გემოვნებით მოზილეთ საფუარიანი ცომი. ორიგინალურ რეცეპტში გამოიყენება საფუარიანი ცომი ცხიმის და რძის გარეშე, ანუ მოზელილი წყალზე და საფუარზე. ხოლო რძე და კარაქი ხდის უფრო ნაზს. ხაჭაპურის ცომისგან განსხვავებით, ცომი კუბდარისთვის უნდა იყოს მეტად გადაზელილი. შიგთავსისთვის დაკეპეთ საქონლის და ღორის ხორცი. დასაკეპად გამოიყენეთ მძიმე და კარგად გალესილი დანა. დაკეპილ ხორცს დაუმატეთ სუნელები, წვრილად დაკეპილი ხახვი, წითელი წიწაკა და მარილი გემოვნებით. ნამდვილ ანუ სვანურ რეცეპტში, გამოიყენება სანელებელი გიცრული. გიცრულის უქონლობის შემთხვევაში, შეგიძლიათ გამოიყენოთ მოცემული რეცეპტი. დაკეპილი ხორცი მოათავსეთ გაბრტყელებულ ცომში და შეახვიეთ ის. კუბდარი გააპრტყელეთ და მოათავსეთ ღუმელში 180-200 გრადუს ტემპერატურაზე დაახლოებით 15 წუთის განმავლობაში. გამომცხვარ კუბდარს წაუსვით კარაქი ან ერბო. როგორ მოვამზადოთ კუბდარი
ნადარბაზევი (ონის მუნიციპალიტეტი)

ნადარბაზევი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კიროვის თემში, მდებარეობს მდინარე ჯეჯორის ხეობაში, ისტორიულ შიდა ქართლში. ამ ადგილს წყაროებში კუდარო ეწოდება. 1991 წლამდე შედიოდა ჯავის მუნიციპალიტეტის შემადგენლობაში. ზღვის დონიდან 1480 მეტრზე. ქართული საბჭოთა ენციკლოპედია, ტ. 7, თბ., 1984. — გვ. 284. ↑ საქართველოს ადმინისტრაციულ-ტერიტორიული ერთეულები ↑ საქართველოს რესპუბლიკის უზენაესი საბჭოს დადგენილება ჯავის რაიონიდან სინაგურის, კიროვისა და ჩასავლის სასოფლო საბჭოების გამოყოფის შესახებ, 1991 წლის 27 აპრილი.[მკვდარი ბმული]
ბაჭულები

ბაჭულები (რაჭული ხაჭაპური) — ხაჭაპურის ერთ-ერთი სახეობა. მზადდება: ცომით, ყველითა და კვერცხით. რაჭაში შემორჩენილია შემდეგი საახალწლო ტრადიცია, საახალწლოდ ორ ბაჭულს აცხობენ, ერთს ახალი წლისთვის, მეორეს კი ძველი წლისთვის. ბაჭულები ↑ ახალ წელს რაჭაში დიასახლისები აუცილებლად აცხობენ ადამიანის სახის „კაც-ბასილას“ - რა საახალწლო ტრადიციები აქვთ საქართველოს სხვადასხვა კუთხეში
ნაკრება

ნაკრება — სოფელი საქართველოში, ონის მუნიციპალიტეტში, კიროვის თემში, მდებარეობს მდინარე ჯეჯორის მარცხენა მხარეს, ზღვის დონიდან 1500 მეტრზე. 1991 წლამდე შედიოდა ჯავის რაიონის შემადგენლობაში.1991 წელს გადაეცა ონის მუნიციპალიტეტს, თუმცა ფაქტობრივად ოკუპირებულია რუსეთის მიერ. ქართული საბჭოთა ენციკლოპედია, ტ. 7, თბ., 1984. — გვ. 303. ↑ საქართველოს ადმინისტრაციულ-ტერიტორიული ერთეულები ↑ საქართველოს რესპუბლიკის უზენაესი საბჭოს დადგენილება ჯავის რაიონიდან სინაგურის, კიროვისა და ჩასავლის სასოფლო საბჭოების გამოყოფის შესახებ, 1991 წლის 27 აპრილი
ლეფონა

ლეფონა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (კინდღის თემი), შავიზღვისპირა დაბლობზე. ზღვის დონიდან 50 მ, ოჩამჩირიდან 26 კმ, აძუბჟიდან (უახლოესი რკინიგზის სადგური) 8 კმ. სახელწოდება ქართულია. მეგრულად ლეფონი ხე-მცენარის — ლაფნის სახელია, -ონა სუფიქსი კი მეგრულში კრებითობას გამოხატავს, ე. ი. სადაც მრავლად ხარობს ლეფონი (ლაფანი). 1930 წელს კინდღის თემში შედიოდა. 2008 წლიდან ოკუპირებულია რუსეთის ფედერაციის მიერ. ↑ ქართული საბჭოთა ენციკლოპედია, ტ. 6, თბ., 1983. — გვ. 203. ↑ ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 120. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
აია

საკუთარი სახელი აია შეიძლება აღნიშნავდეს: აია — კონცხი ყირიმის სამხრეთ ნაპირზე აია — ძველი კოლხეთის სახელწოდება აია კოლხეთი — მხატვრული ფილმი აია ქუთაისი — ქართული რაგბის კლუბი აია — ძველი ეგვიპტის დედოფალი მერნოფერა აია — ძველი ეგვიპტის ფარაონი აია-სოფიას ტაძარი — ყოფილი ბერძნული მართლმადიდებლური ეკლესია და ამჟამად მუზეუმი სტამბოლში აია-სოფიას ტაძარი — ყოფილი ბერძნული მართლმადიდებლური ეკლესია და ამჟამად მუზეუმი ტრაპიზონში აია-ნაპა — საკურორტო ქალაქი კვიპროსში
ლაბრა (კოჩარის თემი)

ლაბრა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (კოჩარის თემი), მდინარე ცხენიშწყარის მარჯვენა ნაპირზე. ზღვის დონიდან 200 მ, ოჩამჩირიდან 24 კმ, ტამიშიდან (უახლოესი რკინიგზის სადგური) 15 კმ. 1930 წლის მდგომარეობით, შედიოდა კუაჩარის (დღევანდელი კოჩარა) თემში. სახელწოდება ქართულია, სვანურად „დაბნელების ადგილს“ ნიშნავს. გადატანითი მნიშვნელობით – უბედურების ადგილს, მზის დაბნელების ადგილს. 2008 წლიდან ოკუპირებულია რუსეთის ფედერაციის მიერ. ↑ ქართული საბჭოთა ენციკლოპედია, ტ. 6, თბ., 1983. — გვ. 96. ↑ ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 121. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
ლაბრა (ლაბრის თემი)

ლაბრა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, შავიზღვისპირა დაბლობზე, მდინარე თოუმიშის ნაპირზე. თემის ცენტრი. ზღვის დონიდან 80 მ, ოჩამჩირიდან 14 კმ, ტამიშიდან (უახლოესი რკინიგზის სადგური) 6 კმ. სახელწოდება ქართულია, სვანურად „დაბნელების ადგილს“ ნიშნავს. გადატანითი მნიშვნელობით – უბედურების ადგილს, მზის დაბნელების ადგილს. წყაროებში დამოწმებულია XIX საუკუნის 30-იან წლებიდან (ა. ნორდმანი). 1923-1924 წლებში კოდორის მაზრაში შეიქმნა ლაბრის სასოფლო საბჭო. 2008 წლიდან ოკუპირებულია რუსეთის ფედერაციის მიერ. ↑ ქართული საბჭოთა ენციკლოპედია, ტ. 6, თბ., 1983. — გვ. 96. ↑ ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 122. ↑ ბ. ხორავა,  ნ. ჭანტურია, აფხაზეთის ადმინისტრაციულ-ტერიტორიული დაყოფა 1921-1991 წლებში, თბილისი: უნივერსალი, 2019. — გვ. 26, ISBN 978-9941-26-675-1. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
კოჩარა

კოჩარა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, მდინარე ცხენიშწყარის მარჯვენა ნაპირზე. თემის ცენტრი (სოფლები: ლაბრა, ცხენისწყალი, ჭლოუ). ზღვის დონიდან 200 მ, ოჩამჩირიდან 25 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 6, თბ., 1983. — გვ. 8. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
აიეტი

საკუთარი სახელი აიეტი შეიძლება აღნიშნავდეს: აიეტი — კოლხეთის მეფე აიეტი — საქართველოს პოლიტიკური მოღვაწე, ორატორი აიეტი (ასოციაცია) — საქართველოს ზღვისპირეთის დამცველთა ასოციაცია
ჰალშტატი

ჰალშტატი (გერმ. Hallstatt) — სოფელი ზემო ავსტრიაში, ზალცკამერგუტის რეკრეაციულ ზონაში, ჰალშტატერის ტბის სიახლოვეს. 2001 წლის აღწერის მონაცემებით, სოფელში ცხოვრობდა 946 ადამიანი. ჰალშტატი ისტორიულად ცნობილია მარილის წარმოებით, რომელსაც ადგილობრივი საბადოებიდან მოიპოვებენ. წარმოადგენს ევროპის უძველეს მარილის მაღაროს, სადაც უკვე სამი ათასი წელია ეს პროცესი მიმდინარეობს. აქედან მარილი ბალტიის რეგიონსა და ხმელთაშუაზღვისპირეთშიც კი გაედინებოდა. სოფლის სახელწოდებისაგან წარმოსდგება ჰალშტატის კულტურის დასახელებაც, რომელიც ამ ტერიტორიაზე რკინის ხანაში ყვაოდა. 1997 წელს, იუნესკომ ჰალშტატი მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში შეგიძლიათ იხილოთ მედიაფაილები თემაზე „ჰალშტატი“ ვიკისაწყობში. Hallstatt's government Hallstatt in various languages
დახშტაინი

დახშტაინი (გერმ. Dachstein) — კარსტული მთის მასივი, სიმაღლით მეორე ჩრდილოეთ კირქვულ ალპებში. მდებარეობს ზემო ავსტრიაში, შტირიასა და ზალცბურგის სიახლოვეს. მასივი გადაჭიმულია 20-30 კმ²-ზე და მოიცავს დაახლოებით 2 500 მ სიმაღლის მრავალ მწვერვალს. ჩრდილოეთიდან, მთები დაფარულია მყინვარებითა და კლოდავანი მწვერვალებით. მთები გამოირჩევა მღვიმეთა დიდი რაოდენობით, მათ შორისაა ავსტრიის უდიდესი მღვემეები. მასივის უმაღლესი მწვერვალი მთამსვლელებმა პირველად 1832 წელს დალაშქრეს. 1997 წელს, დახშტაინის მთებში მდებარე სოფელი ჰალშტატი იუნესკომ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში Dachstein West ski resort Dachstein at clasohm.com დაარქივებული 2008-10-14 საიტზე Wayback Machine. ვიკისაწყობში არის გვერდი თემაზე: დახშტაინი
ზალცკამერგუტი

ზალცკამერგუტი (გერმ. Salzkammergut) — რეკრეაციული არეალი ავსტრიაში. გადაჭიმულია დახშტაინის მთების სიახლოვეს მდებარე ქალაქ ზალცბურგიდან და მოიცავს ავსტრიის ფედერაციის რამდენიმე მხარეს: ზემო ავსტრია (80%), ზალცბურგი (7%)და შტირია (13%). რეგიონის მთავარი მდინარეა დუნაის ერთ-ერთი შენაკადი ტრაუნი. არაერთი ტბითა თუ მწვერვალით, ზალცკამერგუტი სპორტისა და დასვენების მრავალი სახეობის განვითარების საშუალებას იძლევა, იქნება ეს წყლის სპორტი, ხეტიალი, ველოსპორტი, გოლფი თუ უბრალოდ რელაქსაცია. 1997 წელს, რეგიონის დიდი ნაწილი იუნესკოს მსოფლიო მემკვიდრეობის სიაში შევიდა აღწერილობით: „ადამიანის საქმიანობა ზალცკამერგუტის შესანიშნავ ბუნებრივ ლანდშაფტში ჯერ კიდევ პრეისტორიულ ხანაში იწყება, რომელიც ჯერ კიდევ ორ ათასწლეულზე მეტი ხნის წინ მარილის წარმოებაში გამოიხატებოდა. ამ რესურსმა საუფძველი ჩაუყარა რეგიონის აყვავებას XX საუკუნის შუა წლებში, რაც ყველაზე უკეთ სოფელ ჰალშტატის შესანიშნავ არქიტექტურაშია ასახული“. მსოფლიო მემკვიდრეობის ძეგლების სია ევროპაში Salzkammergut Tourism Tourism site about the region დაარქივებული 2004-04-02 საიტზე Wayback Machine. Romantikhotel "Im Weißen Rössl"
აიეტი (ორატორი)

აიეტი — VI საუკუნის საქართველოს პოლიტიკური მოღვაწე, ორატორი, წარჩინებული კოლხი. ბიზანტიელების მიერ ლაზიკის მეფე გუბაზ II-ის მკვლელობასთან დაკავშირებით გამართულ ეგრისის კრებაზე (555) ხალხს მოუწოდა, ირანული ორიენტაციისათვის დაეჭირათ მხარი. მისი ეს სიტყვა კლასიკური მჭევრმეტყველობის ნიმუშია. ხალხთა ურთიერთობის საფუძვლად აიეტს სათნოება და „კეთილი საწყისი“ მიაჩნდა. გოზალიშვილი გ., ქართული საბჭოთა ენციკლოპედია, ტ. 1, თბ., 1975. — გვ. 231.
Bomber

Bomber — ბრიტანული მძიმე მეტალ ჯგუფ მოუტერჰედის მესამე სტუდიური ალბომი. იგი ჩაიწერა და გამოიცა 1979 წელს, იმავე წელს ჩაიწერა მისი წინამორბედი სტუდიური ალბომიც Overkill. გაერთიანებული სამეფოს ჩარტებში ალბომმა მეთორმეტე ადგილს მიაღწია. მასში შესულია მოუტერჰედის ისეთი პოპულარული სიმღერები, როგორებიცაა Bomber, Dead Men Tell No Tales და Stone Dead Forever. წყარო: Amazon.com ყველა სიმღერის ავტორი - იენ კილმისტერი, ფილ ტეილორი და ედი კლარკი, გარდა მითითებულებისა. ლემი კილმისტერი – ბას გიტარა, რვა სიმიანი ბას გიტარა, ვოკალი; ედი კლარკი – გიტარა, ვოკალი სიმღერებში Step Down და Stone Dead Forever (ალტერნატიული ვერსია); ფილ ტეილორი – დასარტყმელი საკრავები. გარეკანი - ადრიან ჩესტერმენი, ჯო პეტანიო; პროდიუსერი - ჯიმი მილერი; ინჟინერი - ტრევორ ჰოლესი. ↑ Bomber Info. Allmusic. ციტირების თარიღი: 27 აპრილი 2011. ↑ ინფორმაცია ალბომზე Bomber. Amazon.com. ციტირების თარიღი: 2011-04-27.
ნიუკასლ იუნაიტედი (საფეხბურთო კლუბი)

ნიუკასლ იუნაიტედი (ინგლ. Newcastle United) — ინგლისური საფეხბურთო კლუბი ქალაქ ნიუკასლ-აპონ-ტაინიდან, რომელიც ასპარეზობს ინგლისის პრემიერლიგაში. საშინაო მატჩებს ატარებს სტადიონ სენტ-ჯეიმზ პარკზე, რომელიც 52 354 მაყურებელს იტევს. კლუბი დაარსდა 1892 წელს, როდესაც ნიუკასლის ორი გუნდი „ნიუკასლ ვესტ ენდი“ და „ნიუკასლ ისტ ენდი“ გაერთიანდა და დღევანდელი სახელი ეწოდა. კლუბი დაარსების დღიდან სენტ-ჯეიმზ პარკის სტადიონზე თამაშობს, რომელმაც დღევანდელი სახე 1990 წელს რეკონსტრუქციის შედეგად მიიღო. „ნიუკასლ იუნაიტედი“ ოთხჯერ გახდა ინგლისის ჩემპიონი, ექვსჯერ ასოციაციის თასის და ერთხელ სუპერთასის მფლობელი, საერთაშორისო ასპარეზზე კი მხოლოდ ინტერტოტოს თასის მფლობელია 2006 წელს. ნიუკასლისთვის მეტად მნიშვნელოვანი მოვლენაა „სანდერლენდთან“ დაპირისპირება ტაინ-უირულ დერბიში, რომელიც სათავეს 1898 წლიდან იღებს. პირველი დივიზიონი / პრემიერლიგა: ჩემპიონი (4): 1904/05, 1906/07, 1908/09, 1926/27 ჩემპიონშიფი: ჩემპიონი (4): 1964/65, 1992/93, 2009/10, 2016/17 ინგლისის ასოციაციის თასი: გამარჯვებული (6): 1910, 1924, 1932, 1951, 1952, 1955 ინგლისის სუპერთასი: გამარჯვებული (1): 1909 ლონდონის შერიფის სუპერთასი: გამარჯვებული (1): 1906/07 საქალაქთაშორისო ბაზრობათა თასი: გამარჯვებული (1): 1969 ინტერტოტოს თასი: ჩემპიონი (1): 2006 ოფიციალური საიტი ნიუკასლ იუნაიტედი Twitter-ზე კლუბის პროფილი Soccerway-ზე კლუბის პროფილი Transfermarket-ზე
Regulate...G Funk Era

Regulate...G Funk Era — ამერიკელი რეპერ უორენ ჯის სადებიუტო სტუდიური ალბომი. იგი გამოვიდა 1994 წლის 7 ივნისს, ლეიბლზე Def Jam. აშშ-ში გაიყიდა მისი 3 მილიონი ასლი, რის შედეგადაც ალბომს სამმაგი პლატინის სტატუსი მიენიჭა. წარმატება იქონია სინგლმა "Regulate", რომელშიც მოთხრობილია დასავლეთ სანაპიროს ბანდების ცხოვრების შესახებ. 2015 წელს რეპერმა გამოსცა ალბომის ერთგვარი გაგრძელება, EP Regulate... G Funk Era, Pt. II. ყველა სიმღერის ავტორი — უორენ ჯი. უორენ ჯის მოყვარულთა გვერდი ↑ Allmusic review ↑ Q Magazine review ↑ RapReviews review ↑ review ↑ Rolling Stone review ↑ USA Today review ↑ "Warren G – Regulate... G Funk Era". Australiancharts.com. Hung Medien. წაკითხვის თარიღი მარტი 14, 2014. ↑ „Dutchcharts.nl – Warren G – Regulate... G Funk Era“ (ჰოლანდიურად). Hung Medien. წაკითხვის თარიღი მარტი 14, 2014. ↑ "Warren G - Regulate... G Funk Era". Charts.de. Media Control. წაკითხვის თარიღი მარტი 14, 2014. ↑ "Warren G – Regulate... G Funk Era". Charts.org.nz. Hung Medien. წაკითხვის თარიღი მარტი 14, 2014. ↑ "Warren G – Regulate... G Funk Era". Swedishcharts.com. Hung Medien. წაკითხვის თარიღი მარტი 14, 2014. ↑ "Warren G | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი მარტი 14, 2014. ↑ „Warren G ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი მარტი 14, 2014. ↑ "Warren G ალბომების და სიმღერების ისტორია ჩარტებში" ბილბორდის საუკეთესო რიტმ-ენდ-ბლუზური/ჰიპ-ჰოპ ალბომები - Warren G. Prometheus Global Media. წაკითხვის თარიღი მარტი 14, 2014. ↑ Canadian album certifications – Warren G – Regulate...G Funk Era. Music Canada. ↑ British album certifications – Warren G – Regulate...G Funk Era. ბრიტანეთის ფონოგრამების მწარმოებლების ასოციაცია. შეიყვანეთ Regulate...G Funk Era ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Warren G – Regulate...G Funk Era. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Take a Look Over Your Shoulder

Take a Look Over Your Shoulder — რეპერ უორენ ჯის რიგით მეორე სტუდიური ალბომი. იგი გამოვიდა 1997 წლის 25 მარტს, ლეიბლზე Def Jam. ალბომში შეტანილია ჰიტ-სინგლები I Shot the Sheriff (აშშ #20, ბრიტანეთი#2) და Smokin' Me Out (#14). სემპლები I Shot the Sheriff Kissing My Love - ბილ უიზერსი I Shot the Sheriff - ერიკ კლეპტონი Love's Gonna Get'cha (Material Love) - Boogie Down Productions Strictly Business - EPMD Relax Ya Mind I Do Love You - GQ You Gots to Chill - EPMD Smokin' Me Out Coolin' Me Out - The Isley Brothers Can You Feel It Can You Feel It? - Fat Boys What We Go Through Action - Orange Krush Transformers Stay - The Controllers ინფორმაცია საიტზე Discogs ↑ Stanley, Leo. Take a Look Over Your Shoulder - Warren G. AllMusic. All Media Network. ციტირების თარიღი: ოქტომბერი 14, 2012. ↑ CG: Warren G. რობერტ კრისტგოუ. ციტირების თარიღი: ოქტომბერი 14, 2012. ↑ Tucker, Ken. (მარტი 28, 1997) Take a Look Over Your Shoulder. Entertainment Weekly. Time Inc.. ციტირების თარიღი: აგვისტო 24, 2015. ↑ El Surround. (მარტი 2, 1997) Warren G :: Take a Look Over Your Shoulder :: Def Jam. RapReviews. ციტირების თარიღი: ოქტომბერი 14, 2012. ↑ Powell, კევინ. (მარტი 20, 1997) Warren G: Take A Look Over Your Shoulder. Rolling Stone. Wenner Media. დაარქივებულია ორიგინალიდან — 2008-04-17. ციტირების თარიღი: ივნისი 20, 2009. ↑ American album certifications – Warren G – Take A Look Over Your Shoulder (Reality). ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ნიუკასლი (მრავალმნიშვნელოვანი)

ნიუკასლი შეიძლება აღნიშნავდეს: ნიუკასლ-აპონ-ტაინი — ქალაქი დიდ ბრიტანეთში. ნიუკასლი — ქალაქი ავსტრალიაში. ნიუკასლ იუნაიტედი — საფეხბურთო კლუბი ქალაქ ნიუკასლიდან. ნიუკასლი — დასახლება ირლანდიაში
Exclusive (EP)

Exclusive — ირლანდიური როკ-ჯგუფ U2-ს EP, რომელიც გამოვიდა 2003 წლის 24 აპრილს. იგი ვრცელდებოდა მხოლოდ iTunes ქსელის მეშვეობით. ჩანაწერი წარმოადგენს ჯგუფის პირველ დისკს, რომელიც გამოვიდა მხოლოდ ციფრული სახით. ბონო – ვოკალი The Edge – გიტარა, კლავიშები, ვოკალი ადამ კლეიტონი – ბას გიტარა ლარი მალენი – დასარტყმელი საკრავები, პერკუსია Exclusive საიტზე U2 Wanderer
მეორე კოპიტი

მეორე კოპიტი, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აგუბედიის თემი), მდინარე ოხოჯის (ოქუმის აუზი) ზემოთში. ზღვის დონიდან 180 მ, ოჩამჩირიდან 27 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 6, თბ., 1983. — გვ. 581. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
მეორე არასაძიხი

მეორე არასაძიხი — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (არასაძიხის თემი), მდინარე მოქვის ხეობაში. ზღვის დონიდან 300 მ, ოჩამჩირიდან 28 კმ, ტყვარჩელიდან (უახლოესი რკინიგზის სადგური) 18 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 6, თბ., 1983. — გვ. 580. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
მერკულა

მერკულა, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, შავიზღვისპირა დაბლობზე, მდინარე მოქვის ნაპირას. თემის ცენტრი (სოფლები: ჯუყმური). ზღვის დონიდან 50 მ, ოჩამჩირიდან 7 კმ. წყაროებში პირველად მოხსენიებულია XIV საუკუნეში. ვარაუდობენ, რომ XVI-XVII საუკუნეებში მდინარე მოქვზე აქ ხომალდები ამოდიოდა. შემორჩენილია ფეოდალური ხანის ციხისა და ეკლესიის ნანგრევები. საბჭოთა პერიოდში მოქმედებდა ჩაის და მეფრინველეობის ფაბრიკები, საკონსერვო ქარხანა. ამჟამად ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 6, თბ., 1983. — გვ. 590. ↑ კანონი ოკუპირებული ტერიტორიების შესახებ
მეორე ოხურეი

მეორე ოხურეი, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ოხურეის თემი), მდინარე ოხურეის (ანარიის მარჯვენა შენაკადი) ხეობაში. ზღვის დონიდან 120 მ, ოჩამჩირიდან 19 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 6, თბ., 1983. — გვ. 583. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
მეორე ჯირღული

მეორე ჯირღული, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ღვადის თემი), კოდორის ქედის სამხრეთი კალთის ძირას. ზღვის დონიდან 200 მ, ოჩამჩირიდან 22 კმ. 2008 წლიდან ოკუპირებულია რუსეთის ფედერაციის მიერ. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08. ქართული საბჭოთა ენციკლოპედია, ტ. 6, თბ., 1983. — გვ. 585.
მიშველი

მიშველი — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აგუბედიის თემი), აფხაზეთის მთისწინეთის სამხრეთ–აღმოსავლეთ ნაწილში. ზღვის დონიდან 100 მ, ოჩამჩირიდან 28 კმ, აჩიგვარიდან (უახლოესი რკინიგზის სადგური) 18 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 7, თბ., 1984. — გვ. 31. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
მრამბა (ოჩამჩირის მუნიციპალიტეტი)

მრამბა, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ოტაფის თემი), კოდორის ქედის სამხრეთ კალთაზე. ზღვის დონიდან 550 მ, ოჩამჩირიდან 27 კმ. 2008 წლიდან ოკუპირებულია რუსეთის ფედერაციის მიერ. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08. ქართული საბჭოთა ენციკლოპედია, ტ. 7, თბ., 1984. — გვ. 166.
ნარჯხეუ

ნარჯხეუ, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აგუბედიის თემი), აფხაზეთის სამხრეთ–აღმოსავლეთ მთისწინეთში. ზღვის დონიდან 200 მ, ოჩამჩირიდან 35 კმ, ტყვარჩელიდან (უახლოესი რკინიგზის სადგური) 5 კმ. საბჭოთა პერიოდში განვითარებული იყო მეჩაიეობა. ამჟამად ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 7, თბ., 1984. — გვ. 323. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
ნახურზოუ

ნახურზოუ, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ათარის თემი), შავიზღვისპირა დაბლობზე. ზღვის დონიდან 100 მ, ოჩამჩირიდან 35 კმ. 2008 წლიდან ოკუპირებულია რუსეთის ფედერაციის მიერ. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08. ქართული საბჭოთა ენციკლოპედია, ტ. 7, თბ., 1984. — გვ. 354.
ნაგვალოუ

ნაგვალოუ — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ილორის თემი), სამურზაყანოს დაბლობზე, შავი ზღვის ნაპირას. ზღვის დონიდან 5 მ, ოჩამჩირიდან 5 კმ. 1930 წელს შედიოდა ილორის სასოფლო საბჭოში. ადგილობრივი ვარიანტია ნაგვალუ. სახელწოდება ქართულია, მისი ფუძე გვალა (მეგრ. მთა), რომელიც გაფორმებულია ნა- – -ო თავსართ-ბოლოსართით. გადმოცემით ნაგვალ, ე. ი. ნამთევი (მთის ზაფხულის საძოვარზე ნამყოფი) საქონლის საზამთრო საძოვარი ყოფილა. სოფელში არის უბანი საჯობა – ჯობავების ქართული გვარის სამკვიდრო. 2008 წლიდან ოკუპირებულია რუსეთის ფედერაციის მიერ. ↑ ქართული საბჭოთა ენციკლოპედია, ტ. 7, თბ., 1984. — გვ. 283. ↑ ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 119. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
ნაა (ოჩამჩირის მუნიციპალიტეტი)

ნაა (1948 წლამდე სომხური ნაა), სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (სომხური ათარის თემი), მდინარე კოდორის მარცხენა მხარეს. ზღვის დონიდან 300 მ, ოჩამჩირიდან 40 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 7, თბ., 1984. — გვ. 279. ↑ საქართველოს სსრ უმაღლესი საბჭოს უწყებები, №1-2 (14-15), გვ. 30, თბ., 1948 წ. ISSN 0203-2023 ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
ნაოჩი

ნაოჩი — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ტამიშის თემი), სამურზაყანოს დაბლობზე. ზღვის დონიდან 5 მ, ოჩამჩირიდან 15 კმ, ტამიშიდან (უახლოესი რკინიგზის სადგური) 1 კმ. სახელწოდება ქართულია, მეგრულად ნაყანევს ნიშნავს (მეგრ. „ოჩე“ – „ვრცელი ყანა“). 1930 წელს შედიოდა ტამიშის თემში, მანამდე არ ფიქსირდება. 2008 წლიდან ოკუპირებულია რუსეთის ფედერაციის მიერ. ↑ ქართული საბჭოთა ენციკლოპედია, ტ. 7, თბ., 1984. — გვ. 203. ↑ ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 127. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08.
ნაღბოუ

ნაღბოუ — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ტამიშის თემი), შავიზღვისპირა დაბლობზე. ზღვის დონიდან 5 მ, ოჩამჩირიდან 15 კმ, ტამიშიდან (უახლოესი რკინიგზის სადგური) 2 კმ. 2008 წლიდან ოკუპირებულია რუსეთის ფედერაციის მიერ. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-08. ქართული საბჭოთა ენციკლოპედია, ტ. 7, თბ., 1984. — გვ. 334.
კონეტაბლი

კონეტაბლი (ფრანგ.: Connétable; ლათ.: comes stabuli; ქართ.: მეჯინიბეთუხუცესი) საუკუნეების განმავლობაში საფრანგეთის სამეფოს ერთ-ერთი უმაღლესი სახელმწიფო და სამეფო კარის სახელო იყო. თავდაპირველად კონეტაბლის განკარგულებაში მხოლოდ მეფის საჯინიბო შედიოდა, შემდეგ ამას დაემატა სამეფო კავალერიის სარდლის წოდებაც. მოგვიანებით კონეტაბლის გავლენა გაიზარდა და მეფის შემდეგ მეორე კაცად იქცა სამეფოში. იგი იყო სამეფო არმიის უმაღლესი მთავარსარდალი და მარშლებზე მაღლა იდგა. კონეტაბლები თავიანთ გერბში მარჯვნიდან და მარცხნიდან ურთავდნენ ღრუბლებიდან გამომავალ მახვილიან მკლავს. კარდინალ რიშელიეს დროს კონეტაბლის სახელო გაუქმებულ იქნა. რისი მიზეზიც ამ თანამდებობის ქვეშ დიდი ძალაუფლების და გავლენის კონცენტრაცია იყო, რომელიც ეწინააღმდეგებოდა აბსოლუტიზმის პრინციპებს. საფრანგეთის კონეტაბლების სია
ჯანსაღ სხეულში ჯანსაღი სულია

ჯანსაღ სხეულში ჯანსაღი სულია (ლათ. Mens sana in corpore sano) – ლათინური ფრთიანი ფრაზა. მომდინარეობს რომაელი პოეტის იუვენალისის მეათე სატირიდან. ტექსტში აღნიშნულია, რომ ადამიანები ღმერთს უნდა ევედრონ, რათა ჯანსაღ სხეულში ჯანსაღი სული იყოსო. ფრაზა პირველად გამოიყენა ჯონ ლოკმა შრომაში „აზრები აღზრდაზე“, ხოლო ფრაზას სიტყვა „ვილოცოთ“ ჩამოაცილა და მეტი ლაკონიურობა მიანიჭა ჟან-ჟაკ რუსომ. გურამ გოგიაშვილი, ფრთაშესხმული გამონათქვამები, „ჩვენი მწერლობა“, № 9, 2011, გვ. 60–61
ნავარძეთის ციხე

ნავარძეთის ციხე — გვიანდელი ფეოდალური ხანის ციხესიმაგრე ჭიათურის მუნიციპალიტეტის სოფელ ნავარძეთის ტერიტორიაზე. მდინარე ყვირილის ნაპირზე შემორჩენილია ციხის ნანგრევები. ციხე მდინარესთან დაკავშირებული იყო გვირაბით. ციხის ტერიტორიაზე შემორჩენილია ეკლესიისა და სასახლის ნანგრევები. 1709 წელს ციხე იმერეთის მსხვილმა ფეოდალმა ქველი წერეთელმა დაიკავა და აქ მდგარი ზარბაზნები კაცხის ციხეში გადაიტანა. 1740–1741 წწ. იმერეთის მეფე ალექსანდრე V-ს ნავარძეთის ციხეში ტყვეობაში ჰყავდა ქართლის სააბაშიოს განმგებელი ვახუშტი აბაშიძე. ქართული საბჭოთა ენციკლოპედია, ტ. 7, თბ., 1984. — გვ. 288.